Source: http://docplayer.fi/1013841-Kiristyspolitiikka-veroparatiisit-veropolitiikka-tulonjakopreferenssit-saksan-malli-julkisen-palvelun-motivaatio-vesa-kanniaisen-haastattelu.html
Timestamp: 2017-11-22 17:07:41+00:00
Document Index: 13978080

Matched Legal Cases: ['kko ', 'kko ', 'kko ', 'kko ', 'kko ', 'kko ']

Kiristyspolitiikka Veroparatiisit Veropolitiikka Tulonjakopreferenssit Saksan malli Julkisen palvelun motivaatio Vesa Kanniaisen haastattelu - PDF
Kiristyspolitiikka Veroparatiisit Veropolitiikka Tulonjakopreferenssit Saksan malli Julkisen palvelun motivaatio Vesa Kanniaisen haastattelu
Download "Kiristyspolitiikka Veroparatiisit Veropolitiikka Tulonjakopreferenssit Saksan malli Julkisen palvelun motivaatio Vesa Kanniaisen haastattelu"
1 T&Y talous ja yhteiskunta nro Irtonumero 8,00 Euroa Kiristyspolitiikka Veroparatiisit Veropolitiikka Tulonjakopreferenssit Saksan malli Julkisen palvelun motivaatio Vesa Kanniaisen haastattelu
2 Sisällys julkaisija Palkansaajien tutkimuslaitos Pitkänsillanranta 3 A (6.krs) Helsinki P Fax: VUOSIKERTA 4 NUMEROA VUODESSA vuosikerta 24,00 EUROA irtonumero 8,00 EUROA toimitus Päätoimittaja Seija Ilmakunnas Toimittaja Heikki Taimio P toimitusneuvosto: Jaakko Haikonen Tuomas Harpf Olli Koski Marjo Ollikainen Jaana Pohja Jari Vettenranta tilaushinnat Vuosikerta 24,00 Euroa Irtonumero 8,00 Euroa tilaukset Irmeli Honka P valokuvaus Maarit Kytöharju Kansi ja ulkoasu Niilas Nordenswan, Nordenswan & Siirilä Oy Taitto Irmeli Honka Painopaikka Kirjapaino Jaarli Oy 1 Heikki Taimio Pääkirjoitus 2 Matti Tuomala Eurooppalainen kiristyspolitiikka: Väärä diagnoosi ja väärä lääke 9 Lukuvihje, Risto Rönkkö Mark Blyth: Austerity: The history of a Dangerous Idea 10 Lukuvihje, Ilpo Suoniemi David Stuckler & Sanjay Basu: The Body Economic: Why Austerity Kills 12 Matti Kohonen Avasiko finanssikriisi veroparatiisien salaisuudet? 18 Kolumni, Katri Kosonen Mitä kansainväliselle verosuunnittelulle pitäisi tehdä? 20 Jarkko Harju, Tuomas Matikka, Jukka Pirttilä & Olli Ropponen Miten yrityksiä pitäisi verottaa? - (Lähes) kaikki mitä olet aina halunnut tietää yritysverotuksesta mutta et ole rohjennut kysyä 26 Heikki Viitamäki Budjetin tuloveromuutosten vaikutukset miten ne lasketaan? 31 Lukuvihje, Markku Lehmus Jyri Liukko: Solidaarisuuskone. Elämän vakuuttaminen ja vastuuajattelun muutos 32 Olli Kärkkäinen Oikeudenmukainen verotus - mitä verojärjestelmämme kertoo arvoistamme? 38 Merja Kauhanen Olisiko Saksan työmarkkinamallista opiksi Suomelle? 44 Lukuvihje, Reija Lilja Mervi Takala (toim.): Katsaus perheeläkkeeseen 46 Haastattelu, Heikki Taimio Finanssikriisien taustalla on ollut rahapolitiikan liiallinen keveys - professori Vesa Kanniaisen haastattelu 54 Heikki Taimio Julkisen palvelun motivaatio ISSN-L ISSN (painettu) ISSN X (pdf)
3 PÄÄKIRJOITUS HEIKKI TAIMIO Erikoistutkija palkansaajien tutkimuslaitos Ei korppi korpin silmää noki Olen tällä palstalla aiemminkin (1/2012) siteerannut New Yorkin Columbian yliopiston taloustieteen professoria Jeffrey D. Sachsia. Hänen talouspoliittiset kannanottonsa ovat joskus olleet hieman hämmentäviä, kuten asettaessaan vastakkain lyhyen aikavälin finanssipoliittisen elvytyksen ja tarpeet toteuttaa pitkän aikavälin infrainvestointeja. Hänen kommenttinsa finanssikapitalismista ovat silti olleet kaikessa suorapuheisuudessaan verrattomia. Yhdysvaltain keskuspankin Philadelphian haarakonttorin järjestämässä konferenssissa viime huhtikuussa Sachs kertoi tapaavansa Wall Streetin väkeä nykyään säännöllisesti ja hätkähdytti yleisöään väittämällä Wall Streetin olevan täynnä konnia ja suurimman osan sen bisneksestä edustavan rikollista käyttäytymistä. Heillä ei ole mitään vastuuntuntoa maksaa veroja; he eivät ole vastuussa asiakkailleen; he eivät ole vastuussa ihmisille, liiketoimiensa vastapuolille He ovat kovia, ahneita, aggressiivisia ja tuntevat saaneensa ehdottoman ylivallan varsin kirjaimellisessa mielessä, ja he ovat käyttäneet järjestelmän porsaanreikiä hyväkseen huomattavassa määrin. Näistä kommenteistaan Sachs sai paljon myönteistä palautetta, myös poliitikoilta ja Wall Streetin sisäpiiriläisiltä. Hän ei kuitenkaan usko, että nykyjärjestelmä lähtisi korjaamaan itseään vaan panee toivonsa siihen, että kansalaiset saavat tästä menosta lopulta tarpeekseen. Meillä Suomessa ovat kohua herättäneet johtajien ylisuuret palkkiot sekä veronkierto veroparatiisien ja hallintarekisterien kautta. Nämä ovat osa Sachsin teilaamaa ilmiötä. Sisäpiirikauppoihin ja pankkien sotkeentumiseen kansainvälisten viitekorkojen peukalointiin on meillä kiinnitetty vähemmän huomiota. Euroalueen koossa pysymisen kannalta iso merkitys on yhä sillä, että Saksan ja eräiden muidenkin jäsenmaiden pankkien ongelmaluottojen paljastumista on pitkitetty. Lisäksi niiden stressitestit on annettu sellaisten konsulttifirmojen tehtäväksi, joilla on intressi peitellä ongelmia saadakseen jatkossakin harjoittaa liiketoimintaa tarkastamiensa pankkien kanssa. Varsinainen järjestelmätason ongelma ovatkin bisneksen, poliitikkojen ja jopa riippumattomiksi luultujen virkamiesten monenlaiset kytkökset. Esimerkiksi Yhdysvalloissa toimii pyöröovi Wall Streetin ja Washingtonin välillä, Lontoon Cityllä on suuri vaikutusvalta sikäläisiin poliitikkoihin, ja monilla Saksan poliitikoilla on sidoksia maansa pankkeihin. Tee siinä sitten politiikkaa, joka astuu finanssipiirien varpaille! Kansainvälinen finanssikapitalismi on päästetty liian pitkälle. Monista rahoituslaitoksista näyttää tulleen liian isoja ja merkittäviä suitsittaviksi ja syytettäviksi laittomuuksista. Rahoitusvarojen vapaan liikkuvuuden periaate sotii sääntelyä ja esimerkiksi EU:n kaavailemaa finanssialan transaktioveroa vastaan. Finanssikapitalismi tunkeutuu itse sääntelyyn ja etsii jo tuottoisia sijoituskohteita julkisten palvelujen tuotannosta, viimeiseltä alalta, joka on ollut suojattu sen hulvattomalta menolta. Kansanperinteessä korppi esiintyy älykkäänä lintuna, joka on liittoutunut pirun tai paholaisen kanssa. Sen ilmestyminen paikalle ennustaa jotain pahaa. Otsikon sananlasku kuvaa osuvasti sitä, kuinka vaikeaa on systeemin murtaminen sisältäpäin. T&Y talous ja yhteiskunta
4 artikkeli matti tuomala Professori tampereen yliopisto Kuvat maarit kytöharju Eurooppalainen kiristyspolitiikka: Väärä diagnoosi ja väärä lääke Finanssipolitiikan kiristämisen kerroinvaikutukset ovat suuremmat taantumassa kuin noususuhdanteessa. Miksi sitten Euroopassa omaksuttiin kiristyspolitiikka? Tuon politiikan kannattajat uskovat julkisen talouden vajeiden ja kasvavan julkisen velan nostavan korkoja ja siten vievän luottamuksen, jota yksityisen sektorin investoinnit tämän näkemyksen mukaan tarvitsevat. Lainakorot ovat olleet kuitenkin pitkään ennätysmäisen alhaalla talouden heikkojen näkymien takia. Harjoitetun politiikan tulokset, kasvava työttömyys ja julkinen velka, eivät näytä horjuttavan tätä uskoa. On hämmentävää, miten niin moni - johtavista po liitikoista suureen yleisöön - hyväksyy näkemyksen, että euroalueen kriisimaiden ongelmat syntyivät julkisen talouden holtittomasta hoitamisesta ennen finanssikriisin puhkeamista vuosina Lähes päivittäin joku poliitikko tai erityisasiantuntija kertoo, miten finanssikriisi paljasti useiden jäsenmaiden rakenneongelmat ja ylivelkaantumisen. Mistä nämä tarinat kumpuavat? Tilastoistako? Julkisen sektorin velan suhde bkt:hen koko euroalueella laski 72 prosentista vuonna prosenttiin vuonna Vasta vuoden 2007 jälkeen yksityisen sektorin velkaantumisen noustua kestämättömälle tasolle julkinen valta oli pakotettu lisäämään omaa velkaansa. Kreikka oli tietenkin poikkeustapaus, koska hallitukset siellä manipuloivat tilastoja. Ennen vuoden kriisiä Irlannin ja Espanjan budjetit olivat ylijäämäisiä, mutta Saksan budjetti oli alijäämäinen. Kuviosta 1 nähdään, että julkisen velan bkt-osuus tultaessa kriisin alkuun laski Espanjassa ja Irlannissa. Saksassa se kasvoi. Vuoden 2007 jälkeen julkisen sektorin velka lähti voimakkaaseen nousuun euroalueen GIPSI-maissa (Kreikka, Irlanti, Portugali, Espanja ja Italia). Näiden maiden on myös väitetty ylläpitävän anteliasta sosiaaliturvaa. Kuviosta 2 nähdään GIPSI-maiden sosiaalimenojen bkt-osuuksien olevan selvästi matalampia kuin Ruotsissa, Saksassa ja Suomessa. Kreikkaa lukuun ottamatta euroalueen kriisimaiden julkinen velka nousi voimakkaasti vasta yksityisen sektorin finanssikriisin seurauksena. Olisiko sittenkin kysymys euron ongelmasta? Eurokriisille on nähtävissä kaksi päinvastaista selitystä: järjestelmävika tai vastuuton taloudenpito. Julkisen talouden vastuuton hoitaminen ei tilastoista käy ilmi. Entä järjestelmävirhe eli eurojärjestelmän keskeneräisyys rahaliittona? Kysymystä voi tarkastella jäsenmaiden vaihtotaseiden 1 avulla. Euron käyttöönotto muutti myös rahoitusmarkkinoita Euroopassa. Rajat ylittävä pankkien lainananto kasvoi jyrkästi euron käyttöönoton jälkeen. Yhteinen valuutta teki helpommaksi sen, että pankit käyttivät vaihtotaseen ylijäämän omaavien maiden talletuksia 2 laajentumiseen. Pankkien sääntely ei myöskään ollut esteenä ripeälle laajenemiselle. Ennen kaikkea Saksan vaihtotaseen ylijäämä virtasi pankkien luotonantona muihin euromaihin kuten Espanjaan ja Irlantiin. Siellä ne olivat synnyttämässä kiinteistömarkkinoiden hintakuplaa. Kuplan puhkeamisesta taas seurasi yksityisen sektorin velkojen sosialisointi pankkien pelastamisessa. Ensin syntyi siis pankkikriisi. Tämä taas johti julkisen sektorin velkakriisiin GIPSI-maissa. Kuviosta 3 nähdään, miten Saksan ja GIPSI-maiden vaihtotaseiden yli- ja alijäämiä esittävät käyrät erkaantuivat melko välittömästi euron käyttöönoton jälkeen. Suurimmillaan ero oli vuonna Eurojärjestelmässä ei ollut eikä ole tälläkään hetkellä keinoja hoitaa tällaisia epätasapainoja jäsenmaiden välillä. Toisin sanoen kyse on euroalueen sisäisestä maksutaseongelmasta. Monet saksalaisekonomistit ovat nähneet Saksan mallin omaksumisen ainoaksi keinoksi parantaa GIPSI-maiden kilpailukykyä. Mikä sitten on Saksan 02 T&Y talous ja yhteiskunta
5 MATTI TUOMALA puolustaa keynesiläistä talouspolitiikkaa. T&Y talous ja yhteiskunta
6 Kuvio 1. Julkisen velan BKT-osuudet ennen kriisiä, % SAKSA EUROALUE 10 IRLANTI ESPANJA Lähde: Eurostat. Kuvio 2. Julkiset sosiaalimenot osuutena BKT:sta (%) vuonna malli? Joidenkin mielestä se on perua Schröderin hallituksen 3 reformeista, joissa erityisesti tosiasiallista minimipalkkaa heikennettiin. Tälläkö Saksa nousi 2000-luvun vaikeista vuosista? On vaikea nähdä tällä reformilla olleen suurta vaikutusta Kiinan talouden nousun synnyttämään voimakkaaseen saksalaisten investointitavaroiden ja kestokulutushyödykkeiden vientiin juuri Kiinaan. Sen sijaan Kiinan kulutustavaroiden tuonti moniin GIPSI-maihin ja niiden perinteisiin vientimaihin syrjäytti niiden kulutustavarateollisuutta. Saksa oli onnekkaampi Kiinan talouden nousussa kuin GIPSI-maat. Kiinan talouden noususta hyötynyt Saksa sijoitti vientitulojaan esimerkiksi Espanjaan ja oli siellä synnyttämässä kiinteistökuplaa ja siten nostamassa kustannuksia ja edelleen heikentämässä Espanjan hintakilpailukykyä. GIPSI-maiden kilpailukyvyn heikkeneminen kasvatti niiden ulkomaankaupan ja vaihtotaseiden alijäämiä. Sama vaikutus oli niiden ulkomaisten velkojen korkomenojen kasvulla Ruotsi Saksa Suomi Italia Portugali Espanja Kreikka Irlanti Saksalaisten pankkien luotonanto GIPSI-maihin paisutti niiden vaihtotaseiden alijäämiä ja asuntojen hintakuplaa, mikä johti pankkikriisiin ja julkisen talouden velkakriisiin. Lähde: OECD, Social expenditure: Aggregated data, OECD Social Expenditure Statistics. Kuvio 3. Vaihtotase Saksassa ja GIPSI-maissa. Miljoonaa euroa SAKSA GIPSI-MAAT Lähde: OECD National Accounts ja Hannu Tanninen. Velkakriisi euroalueella alkoi vuoden 2009 lopussa Kreikasta. Hyvin pian se levisi muihin GIPSI-maihin, joiden varainhankinta rahoitusmarkkinoilta kallistui, koska sijoittajat eivät uskoneet näiden maiden selviävän kasvavista veloistaan. EU:n komissio, EKP ja IMF ryhtyivät keväällä 2010 sellaisiin toimiin, joita useat ekonomistit pitivät silloin ja pitävät edelleen väärinä lääkkeinä. Suurin virhe kriisin alussa oli se, ettei Kreikan ja muiden kriisivaltioiden velkoja järjestelty heti uudelleen. Vasta tämän jälkeen olisivat tulleet tukipaketit. Tukipaketteihin taas kytkettiin kohtuuttomat julkisen talouden kiristystoimet. Kiristyspolitiikka on väärä lääke Saksan johdolla EU-maiden enemmistö näki kuitenkin vyönkiristykseen perustuvan finanssipolitiikan edellytyksenä 04 T&Y talous ja yhteiskunta
7 Keynesin viisaus oli se, että julkisten menojen leikkausten aika on talouden nousussa, ei sen laskussa. talouden luottamuksen palautumiselle. Kiristyspolitiikan kannattajat uskovat julkisen talouden vajeiden ja kasvavan julkisen velan nostavan korkoja ja siten vievän luottamuksen, jota yksityisen sektorin investoinnit tämän näkemyksen mukaan tarvitsevat. Lainakorot ovat olleet pitkään ennätysmäisen alhaalla, koska talouden näkymät ovat heikot. Harjoitetun politiikan tulokset, kasvava työttömyys ja julkinen velka, eivät näytä horjuttavan tätä uskoa. Ison-Britannian hallitus on tästä erinomainen esimerkki. Se pitää jääräpäisesti kiinni ideologisesti latautuneesta leikkauspolitiikasta. Hallituksessa on mukana liberaalidemokraattien puolue, jonka edeltäjän jäsen John Maynard Keynes oli aikanaan. Nyt puolue toimii juuri päinvastoin kuin mitä Keynes opetti. Keynesin viisaus oli se, että julkisten menojen leikkausten aika on talouden nousussa, ei sen laskussa. Nyt Euroopassa on tehty päinvastaista politiikkaa. Vaikka yhteiskuntatieteissä ei juuri voi tehdä ns. luonnollisia kokeita eli emme voi toistaa historiaa, GIPSI-maissa ja Britanniassa jo yli kolme vuotta jatkunut kiristyspolitiikka käy hyvin luonnollisesta kokeesta. Kiristyspolitiikan kannattajat pelottelevat velkaantumisen turmiollisilla seuraamuksilla. Tätähän käytettiin myös Suomessa 1990-luvun laman leikkauspolitiikan perusteluissa. Pelottelun takana on ikivanha vertaus, jonka mukaan julkista taloutta tulee hoitaa kuin yksittäistä kotitaloutta. Tällä vertauksella on johdettu harhaan suurta yleisöä ja poliitikkoja. Jokaisen kotitalouden on enemmin tai myöhemmin elettävä varojensa puitteissa. Kun kansantaloudessa on korkea työttömyys, tämä sääntö ei enää päde julkiseen talouteen. Julkista kysyntää, so. valtion ja kuntien kulutus- ja investointimenoja kasvattamalla voidaan laajentaa tuotantoa, luoda työpaikkoja ja palkata niihin ihmisiä, jotka muuten olisivat työttömiä. Yksittäinen kotitalous ei voi muuttaa makrotaloutta elämällä yli varojen. Julkinen talous pystyy tähän. On myös hyvä muistaa, että julkinen velka on myös jonkun saatavaa. Ei toki julkinenkaan talous voi loputtomiin velkaantua. Kestävällä pohjalla ollaan, kun velan kasvu ei ylitä inflaation ja talouskasvun summaa. Taloustutkimuksen rooli ja kiristyspolitiikka Alesinan ja Ardganan (2010; jatkossa AA) artikkelista on tullut tärkein uskonkappale, jolla on perusteltu kiristyspolitiikan elvyttävää vaikutusta taantumassa olevassa taloudessa. Alesinan esiintyminen keväällä 2010 Madridissa Euroopan finanssiministerien kokouksessa ja hiukan myöhemmin G20-maiden kokouksessa tarjosi näille yleisöille sitä, mitä monet heistä halusivat kuulla. Juuri vuodesta 2010 lähtien julkisten menojen leikkauspolitiikan omaksuivat monet muutkin kuin siihen pakotetut GIPSI-maat. On hyvin luultavaa, että AA-artikkelilla on ollut suurempi vaikutus harjoitetun finanssipolitiikan perusteluun kuin millään muulla yksittäisellä taloustieteen kirjoituksella. Vaikka Reinhartin ja Rogoffin (2010; jatkossa RR) myös runsaasti julkisuutta saaneesta artikkelista löydetyt pahat virheet ovat herättäneet paljon huomiota, he eivät kuitenkaan esittäneet mitään suosituksia menojen leikkaamiseksi talouden alamäessä. Heidän nyt virheelliseksi osoittautuneesta tutkimuksestaan kulkeutui kiristyspolitiikan käyttöön 90 prosentin velkakynnysdogmi. Toisin sanoen kun julkinen velka ylittää 90 prosenttia bkt:sta, talouskasvu alkaa hiipua. Tämä tulos on ollut hyvin suosittu viittaus monen poliitikon puheissa, esimerkkeinä vaikkapa komissaari Rehn sekä Ison-Britannian ja Saksan valtiovarainministerit Osborne ja Schäuble. Rehn totesi: Vakavasti otettavan akateemisen tutkimuksen pohjalta on laajasti tunnettua, että kun julkinen velka nousee yli 90 prosentin, sillä on kielteinen vaikutus talouden dynamiikkaan, mistä seuraa usean vuoden heikko kasvu. (HS ) Kiristyspolitiikan kannattajat ovat varsin innokkaasti hakeneet tukea Alesinan ja Ardagnan (2010) artikkelista menoleikkausten paremmuudesta veronkorotuksiin nähden. Suomessa erityisen innokkaasti valtiovarainministeriön virkamiesjohto on tukeutunut AA:n tutkimukseen. Näin teki esimerkiksi Hetemäen verotyöryhmä (Verotuksen kehittämistyöryhmä 2010): Useat taloustieteelliset tutkimukset viittaavat siihen, että enemmän menonleikkauksiin painottunut vajeiden supistaminen on historiassa yleisesti ottaen johtanut sekä pysyvämpiin tuloksiin että nopeampaan talouskasvuun sopeutuksen jälkeen kuin veronkorotuksiin painottunut sopeutus (mm. Alesina ja Ardagna 2010).. Lähes sanasta sanaan sama lause on myös uusiokäytetty VM:n kestävyysvaje -raportissa (Valtiovarainministeriö 2010). Kiristyspolitiikkaa on pyritty perustelemaan virheellisiksi osoittautuneilla taloustieteellisillä tutkimuksilla. Innokkuutta ei ole hillinnyt sekään, että AA:n tutkimus on osoitettu virheelliseksi sekä aineistojen tulkinnan että puutteellisen ekonometrian vuoksi. Lisäksi on osoitettu, että menestyksekkäissäkin kiristyspolitiikan tapauksissa taustalta on löydettävissä muu keskeisesti vaikuttava tekijä, kuten Suomen tapauksessa 1990-luvulla devalvaatio ja korkojen lasku. Viimeksi AA:n tutkimuksen ehkä kaikkein vakuuttavimman tyrmäyksen ovat tehneet Jordà ja Taylor (2013). IMF vs. EU:n komissio Miksi Euroopassa ja erityisesti ongelmamaiden tukipaketeissa omaksuttiin kiristyspolitiikka? Miksi kiristyspolitii- T&Y talous ja yhteiskunta
8 Miksi IMF aluksi aliarvioi kiristyspolitiikan vaikutuksia bkt:hen? kasta on tullut eurooppalainen johtava finanssipolitiikan näkemys? Tämä kysymys odottaa edelleenkin vastausta EU:n komissiolta. Kansainvälinen valuuttarahasto (IMF) on sentään jo esittänyt itsekritiikkiä. IMF (2013) myöntää ennusteidensa kriisimaiden kehityksestä aliarvioineen niiden talouksien alamäkiä. IMF:ssä tunnustettiin ennustevirheiden syyksi aliarvio finanssipolitiikan muutosten vaikutuksista. Tätä näkemystä tukee myös laaja akateeminen tutkimus. Kysymys on siitä, mikä on finanssipolitiikan kerroinvaikutus. Tällä tarkoitetaan karkeasti julkisten menojen muutoksen vaikutusta bruttokansantuotteeseen. Erityisen tärkeää oli, että kerroinvaikutus osoittautui luultua suuremmaksi, jolloin kiristyspolitiikan talouksia lamauttava vaikutuskin muodostui suuremmaksi kuin IMF oli ennustanut. Vaikka IMF:n (2013) raportti on itsekriittinen ja vaikka se tunnustaa useita opetuksia koko prosessista, lukijalle jää kuitenkin iso kysymysmerkki, miksi IMF sortui kerroinvaikutuksen arvioinnissa virheeseen. Taloustieteen perusteorian opinnoissa opetetaan, miten lähtökohtaisesti kertoimen pitäisi olla melko suuri kiinteän nimelliskoron ( ja erityisesti nollakoron maailmassa missä olemme nyt pitkään eläneet) ja suljetun talouden tilanteessa. Kerroin ei ole sama valuutta-alueella ja pienessä avoimessa taloudessa, jolla on oma valuutta. Fahri ja Werning (2012) osoittavat kuitenkin, että valuuttaunionissakin kerroin voi olla suuri. Näin on siksi, että esimerkiksi rahoituskriisin lamauttamassa taloudessa on hyvin paljon kotitalouksia ja pienyrityksiä, joiden on mahdoton saada luottoa. Tässä tilanteessa on pienempi vaara siitä, että julkisen kysynnän lisäys kiristäessään rahoitusmarkkinoita syrjäyttää yksityistä kysyntää. Oliko sittenkin niin, että muut seikat kuin viileä taloudellinen analyysi vaikuttivat IMF:n Kreikan 1. tukipaketin valintaan? EU:n komissio on lähinnä Rehnin puheenvuoroissa esittänyt tuohtumusta IMF:n jälkiviisaudesta. Miten komissio sitten perustelee oman linjansa? Kirjallista materiaalia on vähemmän tarjolla kuin IMF:llä. Komission puheenvuoroista (Buti ja Carnot 2013) käy kuitenkin ilmi, että julkisten budjettien alijäämien leikkaaminen on ykkösprioriteetti. Se käy kaiken edellä. Muut asiat kuten talouden tila, esimerkiksi työttömyys, tulevat sen jälkeen. Eikö sen pitäisi olla päinvastoin? EU-maat, ei siis yksin euroalueen maat, omaksuivat julkisten menojen leikkaamispolitiikan vuoden 2010 jälkeen. Tämä nähtiin välttämättömänä keinona välttää Kreikan tai Portugalin tie. Kun yksittäiset maat kuvittelevat olevansa pieniä avoimia talouksia, niin kunkin maan näkökulmasta tämä politiikka vaikuttaisi järkevältä. Tosiasiassa EU-maat kokonaisuudessaan ovat yksi suuri suljettu talous. Holland ja Portes (2012) osoittavat ekonometrisen simulointimallin avulla, että yksittäisten maiden näkökulmasta järkevä politiikka johtaa kollektiivisesti toteutettuna itsetuhoiseen politiikkaan. Näin on Euroopassa käynyt. Itse asiassa lopputulos on se, mitä Keynes kutsui säästämisen paradoksiksi. Samoin De- Long ja Summers (2012) väittävät, että taantumassa olevassa taloudessa - nykyisen kaltaisessa tilanteessa - julkisten menojen leikkaus johtaa julkisen velan bkt-osuuden kasvuun pikemmin kuin laskuun. Kimball ja Wang ( ) ja Dube (2013) käyttivät samaa aineistoa kuin RR. Kumpikaan ei löytänyt negatiivista suhdetta julkisen velan ja kasvun välillä. Heidän johtopäätöksensä on, että pikemminkin matala kasvu johtaa korkeaan velkatasoon kuin toisinpäin. Suomi, leikkaukset ja fiskaalisen elvytyksen kiistäminen Euroopassa on valittu julkisten menojen supistamisen tie ja sitä on vaadittu myös Suomessa. Keväällä seuraavan budjettikehyspäätöksen yhteydessä pitää katsoa, miltä maailma silloin näyttää. Jos näyttää siltä, että velkaantumistavoitetta ei saavuteta, edessä on uusia sopeutustoimia. Näin sanoi pääministeri Katainen Ylelle. Elokuussa 2013 hän oli jo valmis tinkimään valtiontalouden alijäämätavoitteesta. Tavoite saattaa olla liian haastava, koska se vaatisi niin suuria veronkorotuksia ja leikkauksia, että työttömyys kasvaisi ja talous supistuisi kohtuuttoman paljon. (MTV ) Jo ennen ministeriksi tuloaan kokoomuksen Vapaavuori vaati kovia leikkauspäätöksiä. Hän myös ilmoitti, että todistustaakka on niillä, jotka vastustavat leikkauspolitiikkaa. En ole kuullut yhtään analyysia häneltä itseltään. Nyt hän kuittaa kesän elvytyspuheenvuorot kohkaamiseksi (Yle ). Myöskään presidentti Niinistö ei ole malttanut olla kommentoimatta elvytyksen tarpeettomuutta. Niinistön mukaan elvytys ei paranna maailmantaloutta, josta Suomi on riippuvainen (Yle Uutiset ). Ei tehdä mitään on siis Niinistön suositus! Presidentti muistuttaa olleensa kriittinen jo vuonna 2008, kun viimeksi elvytettiin (!). Minun kriittisyyteni jo silloin kohdistui siihen, että meillä on 7-8 miljardin euron selvä rakenteellinen aukko valtion budjetissa pelkästään. Se on suuri. Ja se on siellä pysynyt. Suomessakin ajetaan kiristyspolitiikkaa lamassa elvytyksen sijasta. Mitähän rakenteellisella aukolla tarkoitetaan? Vanhasen kakkoshallitushan tuolloin kevensi ansiotuloverotusta rakenteellisesta syistä - vielä siten, että mitä suuremmat tulot sitä suurempi kevennys. Pian kun talous alkoi syöksyä alamäkeen, ne olivatkin elvytystä. Miten pysyviksi tarkoitetut veronalennukset 06 T&Y talous ja yhteiskunta
9 voivat olla elvytystä? Elvytyshän on määritelmän mukaan aina tilapäistä. Vai heijastaako rakenteellisuus kaikuja 1990-luvun lamasta? Silloinhan monet näkivät Suomen edessä olevan rakenteellisen velkaongelman (ks. mm. Korkman 1992). Tämän näkemyksen mukaan edessä oli pitkä hitaan kasvun aika. Siksi oli parempi tehdä julkisen talouden sopeuttamistoimet heti. Julkisen talouden sopeuttaminen tapahtui pääasiassa menoja leikkaamalla. Perusteluja sille, että painotus on lähes pelkästään menoissa, ei esitetty. Valinnan mahdollisuuksia on sekä menoissa että veroissa, mutta edelleen pätee, ettei niitä ole syytä aloittaa laskusuhdanteessa. Suomen julkisten menojen leikkauksia 1990-luvun laman hoidossa on joissakin puheenvuoroissa pidetty hyvänä opetuksena nykyisen eurokriisin hoitamiseen. 4 Nämä puheenvuorot unohtavat, kuten yllä todettiin, että nyt elämme nollakoron maailmassa ja että Suomella oli silloin oma valuutta. Oli mahdollista elvyttää devalvoimalla markkaa ja alentamalla korkoja. Tässä tilanteessa, missä nyt olemme, finanssipolitiikan rooli on aivan toisenlainen. Nyt näyttää koko hallituksen ykkösasiaksi tulleen rakenteelliset uudistukset. Ilmeisesti tarkoitetaan suosittua mantraa työurien pidentämisestä joka paikasta. Viedäänkö näin huomio pois talouden nostamisesta taantumasta? Miten nuo rakenteelliset uudistukset ns. kestävyysvajeen hoitamiseksi auttavat tässä tilanteessa? Kestävyysvaje on pikku hiljaa noussut kaiken politiikan lähtökohdaksi. Eri tahojen arviot vajeen suuruudesta vaihtelevat useita miljardeja. Miten tällöin voidaan vajetta korjata? Korjataanko sitä pienimmän vai suurimman veikkauksen mukaan? Elvytyksen vastustajat pelkäävät elvytyksen kasvattavan pysyvästi julkista sektoria. Tämä on joko väärinkäsitys tai tietoinen harhautusyritys. Ollakseen tehokas elvytyksen täytyy olla myös tilapäinen. Erityisen kummalliseksi finanssipoliittisen elvytyksen vastustaminen on osoittautunut tilanteessa, missä olemme olleet jo kohta viisi vuotta nimelliskorkojen ollessa nollan tuntumassa. Tässä tilanteessahan juuri finanssipolitiikan kautta tapahtuva elvytys on erittäin tehokasta ja useimmiten ainoa keino. Talousnobelisti Paul Krugman on erityisen ansioitunut nykykriisin tulkinnassa. Hän huomasi ensimmäisenä Keynes/ Hicks-likviditeettiloukkuteorian soveltuvan Japanin 1990-luvulla pysähtyneeseen talouskehitykseen ja huomasi sen sopivan myös vuosina puhjenneen rahoitusmarkkinakriisin synnyttämään tilanteeseen. Se on teoria talouden nollakorkotilasta. Se on selvästi tarjonnut parhaan selityksen nykykriisiin. Tämän teorian ennustevoima on myös osoittautunut parhaimmaksi. Nollakorkotilanteessa tavanomainen rahapolitiikka ei toimi, koska keskuspankki ei voi enää alentaa ohjauskorkoaan - tai ainakaan merkittävästi, vaikka se olisi vähän nollan yläpuolella. 5 Rahapolitiikassa tarvitaan epätavanomaisia keinoja, joilla lisätään rahan tarjontaa. Monet maailman keskuspankit ovatkin ottaneet käyttöön epätavanomaisia keinoja kuten valtioiden velkakirjojen ostoja, tosin EKP pienemmässä määrin kuin Fed USA:ssa. Epätavanomaiset rahapolitiikan keinot eivät suinkaan ole ongelmattomia. Niiden käyttöä selittää myös se, että ideologisista ja/tai poliittisista syistä finanssipoliittisten elvytyskeinojen käyttö on estetty. On myös väitetty, että elvytys syö tulevien sukupolvien mahdollisuuksia. Velkaantuminen nähdään pelkästään tulonsiirtona tulevilta polvilta nykypolvelle. Tämä on monella tavalla virheellinen yksinkertaistus. Koko ajanhan elää useita sukupolvia päällekkäin. Nyt otettua velkaa ovat maksamassa myös tulevaisuudessa suuri osa heistä, jotka ovat sitä nyt ottamassa. Lisäksi jos me nyt kirityspolitiikalla syöksemme (on jo syösty Euroopassa) talouden alamäkeen, niin silloinhan me vasta tulevien sukupolvien mahdollisuuksia heikennämmekin. Miten valtavaksi päästetty nuorisotyöttömyys (kuvio 4) voisi edistää nuorten ja tulevien sukupolvien asiaa? Lopuksi Miksi niin monet poliitikot meillä ja maailmalla ihastuivat kiristyspolitiikkaan? Ideologioiden laidasta laitaan poliitikot näyttävät kauhistelevan velalla elvyttämistä. 6 Sanoilla saattaa olla tässä iso merkitys. Säästöjen tekeminen tarkoittaa monelle aivan muuta kuin leikkaaminen. Onko niin, että säästöjen tekeminen nähdään hyveellisenä toimintana? Julkisen kulutuksen lisääminen ( syömävelan lisääminen) nähdään vähemmän hyveellisenä eli tuhlauksena. Kummallista elvytyksen vastustamisessa on julkisten investointien karsastaminen, vaikka yksityinen sektorin menestys on niistä ratkaisevasti kiinni. Toisen maailmansodan jälkeinen taloudellinen menestys kehittyneissä maissa Kuvio 4. Nuorison ( vuotiaat) työttömyysasteita euroalueella, %. 60 Nollakorkotilanteessa finanssipoliittinen elvytys on erittäin tehokasta EUROALUE (17 maata) KREIKKA ESPANJA PORTUGALI T&Y talous ja yhteiskunta
10 perustui merkittävässä määrin julkisiin investointeihin, erityisesti infrastruktuuriin, koulutukseen ja tutkimukseen. Monet talouden ja myös yksityisen sektorin menestyksen käynnistäjät, kuten internet, ovat lähteneet julkiselta sektorilta. Laman aikana jos koskaan olisi aika investoida esimerkiksi koulutukseen ja tutkimukseen, uusiutuvaan energiaan ja ympäristöteknologiaan. Koska julkisten investointien odotettuja tuottoja voi tähänastisen evidenssin perusteella pitää varsin korkeina ja ainakin korkeampina kuin julkisen velan korkoa tällä hetkellä 7, julkisten investointien kasvattaminen johtaa pitemmän aikavälillä julkisen velan alentumiseen. Julkisten investointien käynnistäminen olisi tässä tilanteessa erityisen kannattavaa. Kuten Amartya Sen (2012) asian ilmaisi, Euroopan nykyongelmat ovat pääasiassa tulosta politiikkavirheistä. Euroalueen finanssipolitiikan kiristämisessä ajoitus ja vauhti ovat epäonnistuneet. Koska finanssipolitiikan kiristämisen kerroinvaikutukset ovat suuremmat taantumassa kuin noususuhdanteessa, olisi ollut järkevää odottaa talouden elpymistä ja voimakkaampaa rahapoliittista elvytystä Euroopan keskuspankilta. Ei se vieläkään ole myöhäistä. Tosin merkit tähän suuntaan ovat kovin vähäiset. Suomessakin nykyinen hallitus asetti tavoitteekseen velkasuhteen taittamisen. Sitä varten tarvittiin hallitusohjelmaan menojen sopeutusohjelma. Leikkaukset tehtiin aikana, jolloin Suomen talous on vuoden neljänneksen jälkeen taantunut. Viitteet 1 Vaihtotase on maksutaseen osa, joka osoittaa tiettynä ajanjaksona kansantalouden ulkomaisiin juokseviin liiketoimiin liittyvien rahavirtojen määrän. Vaihtotase sisältää kauppataseen lisäksi myös tiedot palvelujen ulkomaankaupasta sekä tuotannontekijätuloista ja tulonsiirroista kotimaan (esim. Suomi) ja ulkomaiden välillä. Kotimaan vaihtotaseen vajaus eli rahavirtojen alijäämä merkitsee ulkomaisen nettovelan kasvua ja sen ylijäämä nettovelan vähenemistä. 2 Kun vaihtotaseen ylijäämän kautta ulkomailta leikkaukset syvensivät 1990-luvun alun lamaa. kotimaahan tulevat rahavirrat ovat suuremmat 5 Esimerkiksi Euroopan keskuspankin (EKP) kuin ulkomaille menevät rahavirrat, on ensi vaiheen seurauksena kotimaisten pankkien talletus- 0,50 prosenttia. Yhdysvalloissa se on jo pitempään ohjauskorko on viime toukokuusta lähtien ollut kannan kasvu. Pankit voivat tällöin laajentaa luotonantoaan niin kotimaahansa kuin ulkomaillekin. 6 Pääministeri Katainen (Yle ): Siinä ei liikkunut nollan ja 0,25 prosentin välillä. 3 Gerhard Schröder toimi Saksan liittokanslerina ole järjen hiventäkään, että elvytykseen otettaisiin v velkaa. 4 Kianderin ja Vartian (1998) laskelmien mukaan päätösperäinen talouspolitiikka oli vuosina korko on viime viikkoina liikkunut hieman yli 7 Esimerkiksi Suomen valtion 10 vuoden lainan 1992 ja 1993 supistavaa. Kuvio 1 Tannisen ja Tuomalan (2013) artikkelissa tukee näkemystä, että kahdessa prosentissa. Kirjallisuus Alesina, A. & Ardagna, S. (2010), Large Changes in Fiscal Policy: Taxes versus Spending, teoksessa Brown, J.R. (Ed.): Tax Policy and the Economy, Vol. 24, Chicago: University of Chicago Press, Bagaria, N. & Holland, D. & Van Reenen, J. (2012), Fiscal Consolidation During a Depression, National Institute Economic Review, 221, F42-F54. Buti, M. & Carnot, N. (2013), Fiscal Policy in Europe: Searching for the Right Balance. 14 March De Grauwe, P. & Ji, Y. (2013), Fiscal Implications of the ECB s Bond-buying Programme. 14 June DeLong, B. & Summers, L. (2012), Fiscal Policy in a Depressed Economy, Brookings Panel on Economic Activity, Spring 2012, Dube, A. (2013), A Note on Debt, Growth and Causality. Farhi, E. & Werning, I. (2012), Fiscal Multipliers: Liquidity Traps and Currency Unions, NBER Working Paper Guajardo, J. & Leigh, D. & Pescatori, A. (2011), Expansionary Austerity: New International Evidence, IMF Working Paper 11/158. Jordà, O. & Taylor, A.M. (2013), The Time for Austerity: Estimating the Average Treatment Effect of Fiscal Policy, NBER Working Paper Eggertsson, G. & Krugman, P. (2010), Debt, Deleveraging, and the Liquidity Trap, A Fisher- Minsky-Koo Approach, Quarterly Journal of Economics, International Monetary Fund (2013), Greece: Ex Post Evaluation of Exceptional Access under the 2010 Stand-By Arrangement June 2013, IMF Country Report No. 13/156 Kiander, J. & Vartia, P. (1998), Suuri lama. Helsinki: ETLA. Kimball, M. & Wang, Y. (2013), After Crunching Reinhart and Rogoff s Data, We ve Concluded that High Debt Does not Slow Growth. Korkman, S. (1992), Talouspolitiikassa pallo hukassa? Työväen taloudellinen tutkimuslaitos, Katsaus 2/1992. Reinhart, C.M. & Rogoff, K.S. (2010), Growth in a Time of Debt, American Economic Review: Papers and Proceedings 100, Sen, A. (2012), Austerity is Undermining Europe s Grand Vision, The Guardian Tanninen, H. & Tuomala, M. (2013), Nousu luvun alun lamasta: talouspolitiikan menestystarina vai onnekas sattuma? Ilmestyy Yhteiskuntapolitiikka-lehdessä. Valtiovarainministeriö (2010), Julkisen talouden valinnat 2010-luvulle, Valtiovarainministeriön julkaisuja 49/2010. Verotuksen kehittämistyöryhmä (2010),Verotuksen kehittämistyöryhmän väliraportti, Valtiovarainministeriön julkaisuja 35/ T&Y talous ja yhteiskunta
11 LUKUvihje mark blyth Austerity: The history of a Dangerous Idea. Oxford: Oxford University Press, s. risto rönkkö Tohtorikoulutettava Tampereen yliopisto Toronton G20-kokous kesällä 2010 oli käännekohta finanssikriisin jälkeisessä finanssipolitiikassa. Elvyttävästä finanssipolitiikasta siirryttiin julkisia talouksia tasapainottavaan kiristyspolitiikkaan ("austerity"). Vaikka talouskasvu on kehittyneissä maissa alkanut pikkuhiljaa elpyä, kiristyspolitiikan tulokset ovat toistaiseksi olleet pettymys. Valtavirran taloustieteilijöiden mukaan tässä ei ole ollut mitään yllättävää, ja samaa mieltä on yhdysvaltalaisen Brownin yliopiston valtio-opin professori Mark Blyth. Hänen pääviestinsä on, että jo loogisesti ajatellen kiristyspolitiikka ei toimi laskusuhdanteessa, eikä se käytännössä ole toiminutkaan. Kirjan alussa Blyth käy läpi finanssikriisin ja euroalueen velkakriisin taustoja. Katsaus on yksi ytimekkäimmistä ja selkeimmistä, joita olen aiheesta lukenut. Seuraavaksi siirrytään kirjan mielenkiintoisimpaan osioon. Siinä Blyth tarkastelee kiristyspolitiikka-ajattelun aatehistoriaa, sekä sitä, miksi se 1930-luvun laman aikaisesta epäonnistumisistaan huolimatta on palannut talouspolitiikan keskiöön. Kiristyspolitiikka-ajattelun siemenet ovat Blythin mukaan klassisessa liberalismissa ja sen valtion rooliin taloudessa sekä julkiseen velkaan liittyvässä problematisoinnissa luvun lamassa toteutettu kiristyspolitiikka on Blythin mukaan jatkumoa klassisen liberalismin ajattelulle sovellettuna valtion kasvaneeseen rooliin taloudessa. Tämän päivän kiristyspolitiikka-ajattelun taustalla Blyth näkee Euroopassa saksalaisen ordoliberalismin perinteen ja Yhdysvalloissa taloustieteen itävaltalaisen koulukunnan siellä saaman jalansijan. Ordoliberalismissa valtiolla nähdään vahva markkinoita säätelevä rooli, mutta suhdannepoliittisena toimijana valtion rooli on heikko. Itävaltalainen koulukunta taas näkee valtion roolin taloudessa ylipäätään pienenä. Lisäksi julkisen sektorin elvyttävä suhdannepolitiikka ja väliintulo pankkikriiseissä on itävaltalaisen koulukunnan mukaan haitallista. Nämä yhdistettynä monetarismin ja uusliberalismin nousuun palauttivat kiristyspolitiikan keynesiläisen aikakauden jälkeen politiikantekijöiden työkalupakkiin. Tämän jälkeen Blyth tarkastelee tapauskohtaisesti maailmansotien väliseltä ajalta sekä ja 1990-luvuilta kiristyspolitiikan onnistumista käytännössä. Osaa tarkastelluista tapauksista, kuten Irlannin kiristyspolitiikkaa 1980-luvun lopulla ja Baltian maiden politiikkareaktioita nykykriisissä, pidetään joissakin tutkimuksissa esimerkkeinä kiristyspolitiikan onnistumisesta. Blyth kuitenkin joko torjuu, että tapaukset olisivat olleet menestyksiä laisinkaan, tai arvioi menestyksen johtuneen suosiollisista ulkoisista tekijöistä. Blythin kirja on ansiokas katsaus kiristyspolitiikka-ajattelun historiaan. Hän kirjoittaa suurelle yleisölle selkeästi, joskin avainteemojen liiallinen toisto tekee kirjasta toisinaan hieman junnaavan. Blythin vahvuudet ovat kiristyspolitiikan aatehistorian tarkastelussa, ja kirjan lukua aiheesta onkin ilo lukea. Kiristyspolitiikan käytännön kokemuksia tarkasteleva luku on lyhykäisyydessään melko pintapuolinen, mikä on kirjan heikkouksia. Vaikka Blythin argumentaatio kiristyspolitiikkaa vastaan onkin pääasiassa vakuuttavaa, hänen näkemyksensä kiristyspolitiikan epäonnistumisista ovat joissakin tapauksissa hieman yksioikoisia. Puutteistaan huolimatta Blythin teos on kattava ja mielenkiintoinen läpileikkaus kiristyspolitiikan historiasta, ja samalla muistutus erityisesti poliitikoille ja ekonomisteille ideologioiden voimasta. T&Y talous ja yhteiskunta
12 LUKUvihje david stuckler & sanjay basu The Body Economic: Why Austerity Kills. New York: Basic Books, s. ilpo suoniemi Tutkimuskoordinaattori Palkansaajien tutkimuslaitos David Stuckler ja Sanjay Basu ovat tutkijoita, joilla on mittava käytännön ja tutkimustyön kokemus talouskriisien vaikutuksesta kansanterveyteen, sairastavuuteen ja kuolleisuuteen. Talouskehityksen ja kansanterveyden yhteys ei ole välitön. Politiikkavalinnat luovat edellytyksiä taustalla oleville syy-seuraussuhteille, jolloin ne välillisesti vaikuttavat siihen, kuinka terveydeltään haavoittuvat väestöryhmät altistuvat riskitekijöille. Kirjan teesi on, että talouden taantuma voi olla haitaksi kansanterveydelle, mutta kiristyspolitiikka (talouskuripolitiikka, joka perustuu lähinnä menoleikkauksiin) on sellainen reseptilääke, joka tappaa. Teesin tueksi tekijät esittävät runsaasti yksityiskohtaista todistusaineistoa kiristyspolitiikan ja sille vaihtoehtoisen talouspolitiikan kansanterveydellisistä vaikutuksista. Loppuviitteet vievätkin peräti neljänneksen kirjasta. Valitun politiikan seurauksia tarkastellaan kirjassa sellaisten historiallisten esimerkkien valossa, joissa kansantuote supistui voimakkaasti ja äkillisesti. Ensimmäisenä on 1930-luvun Suuri Lama Yhdysvalloissa, toisena sosialismin romahdus Neuvostoliitossa ja Itä-Euroopan maissa, kolmantena Kaakkois-Aasian vuoden 1997 finanssikriisi ja tuoreimpana Yhdysvalloista liikkeelle lähtenyttä rahoitusmarkkinoiden romahdusta seurannut ja myös Eurooppaa koetellut Suuri Taantuma. Kaikissa näissä tapauksissa löytyi valtioita (tai USA:n osavaltioita 30-luvun laman aikana), joissa kiristyspolitiikan vaihtoehtona turvauduttiin elvyttävään ja hyvinvointipolitiikan rakenteita säilyttävään politiikkaan. Näiden luonnollisten koeasetelmien avulla voidaan kiristyspolitiikkaa arvioida ei vain talouskehityksen vaan myös kansanterveyden näkökulmasta. Esimerkiksi Neuvostoliiton romahdettua vuonna 1991 Venäjän bkt laski kolmanneksella, köyhyysaste nousi nopeasti 40 prosenttiin ja elinajanodote laski (erityisesti nuorilla) miehillä seitsemällä vuodella. Tärkeänä syynä oli sosiaalisen turvaverkon romahtaminen, koska teollisuuskombinaatit, jotka tuotannon ohella olivat huolehtineet neuvostokansalaisista kehdosta hautaan, ajettiin konkurssiin tai yksityistettiin ulkomaisten asiantuntijoiden suositteleman shokkihoidon seurauksena. Sitä vastoin sellaiset maat kuin Valko-Venäjä, Puola ja Slovenia valitsivat vähittäisen tuotantorakenteen sopeuttamisen tien, jota esimerkiksi talousnobelisti Joseph Stiglitz suositti. Itsemurha- ja sydänkohtausriskillä sekä alkoholiperäisten kuolemantapausten kasvulla mitattuna ero nopean yksityistämisen tien valinneisiin maihin kuten Venäjään, Kazakstaniin ja Baltian maihin oli selvä. Aasian finanssikriisin seurauksena Kansainvälinen valuuttarahasto (IMF) vaati voimakkaita säästötoimia ja julkisen terveydenhuollon ja sosiaalimenojen leikkauksia. Thaimaa ja Filippiinit taipuivat ja kansanterveysohjelmien leikkausten seurauksen HIV- ja muut infektiotartunnat lähtivät rajuun kasvuun. Sitä vastoin Malesia heitti ulkomaiset asiantuntijat ulos, pystyi turvaamaan kansalaistensa terveyden ja nousi omaehtoisella politiikalla kriisistä. Niinpä vuonna 2012 IMF myönsi hoitaneensa kriisiä huonosti ja aliarvioineensa suositustensa haitalliset seuraukset. Useat Aasian maat ovatkin keränneet vahvat puskurit välttyäkseen vastaavassa kriisissä kansainvälisten rahoituslaitosten suosittelemilta suoneniskuilta. Islanti on pärjännyt paremmin kuin Kreikka Ajankohtaisinta kirjassa on viimeaikaisen taantuman käsittely ja eri maissa kriisin eri vaiheissa tehtyjen talouspoliittisten valintojen arviointi. Hyvä esimerkki ovat Islannin valinnat, jotka olivat vastakkaisia niille, mitä Etelä- Euroopan velkamaissa tehtiin. Vuonna 2008 Islannissa puhkesi puhdaspiirteinen pankkikriisi, bkt laski 13 prosenttia ja ulkomaisen velan suhde bkt:een nousi 600 prosenttiin. IMF riensi apuun ja vaati julkisen terveydenhuollon leikkausta 30 prosentilla. Samalla voitaisiin edistää toimintojen yksityistämistä. Islannin terveysministerin pyynnöstä Stuckler ja Basu järjestivät Reykjavikissa konferenssin, jossa kiristyspolitiikkaa ajavat kertoivat, miten leikkaukset vireyttävät sijoittajien luottamusta, jota kautta pääomavirrat kääntyisivät ja pelastaisivat Islannin talouden. 10 T&Y talous ja yhteiskunta
13 Kirjoittajien mielestä tilastoaineisto ei tukenut tätä käsitystä, joka heistä nojasi enemmänkin ideologiaan kuin tutkimusnäyttöön. Pikemminkin oli niin, että leikkaukset lamauttivat taloudellista toimeliaisuutta ja supistivat työllisyyttä. Tekijät oppivat, miten IMF enempää asiaa tutkimatta oletti, että julkisten menojen kerroinvaikutus on (kaikissa maissa ja kaikkina aikoina) noin 0,5 - siis julkisten menojen lisäyksestä noin puolet menee hukkaan. Lisäksi julkisten menolisäysten (tai -leikkausten) kerroinvaikutuksia arvioivat tutkimukset yleensä niputtivat kaikki menot yhteen, ts. ne olettivat, että terveydenhoito- ja koulutusmenoilla on sama vaikutus kuin esimerkiksi puolustusmenoilla ja pankkituella (ks. Suoniemi ym. 2011). Kirjoittajien mielestä tämä oli järjetöntä, ja käyttäen 25 OECD-maan aineistoa he saivat tulokseksi keskimäärin 1,7:n suuruisen kertoimen. Tämän perusteella menoleikkaukset selvästi jarruttavat talouden toimintaa. Lisäksi terveys- ja koulutusmenojen kerroin oli selvästi tätä suurempi, noin kolmen luokkaa. Islannin hallitus kääntyi IMF:n puoleen ja suostui sekä menoleikkauksiin että pelastamaan pankkien ulkomaiset velkojat. Mutta Islannin presidentti yllätti kaikki ja alisti pelastuspaketin kohtalon kansanäänestykselle. Talousasiantuntijoiden demokratiapelot toteutuivat, enemmistön tyrannia näytti voimansa ja menoleikkaukset ja pankkiirien pelastusohjelma hylättiin 93 prosentin ääniosuudella. Ajoivatko populistit Islannin tuhoon? Ylivelkaantuneet saivat velkahuojennuksia, asumistuki ja toimeentulotuki turvattiin ja työllistymis- ja aktivointiohjelmia kehitettiin. Köyhyysriski ei noussut, sitä vastoin tuloerot laskivat kriisiä edeltävistä hulluista päivistä muiden Pohjoismaiden tasolle. Julkisten menojen bkt-osuus toki nousi 10 prosenttiyksikköä ja terveysmenojen osuus 21 prosentista 25:en. Kirjoittajien mukaan Islannin kuolleisuus aleni ajanjaksolla eivätkä itsemurhat yleistyneet. Aiemmissa pankkikriiseissä havaittua sydänkohtausten yleistymistä ei nähty. Myöskään mielenterveysongelmat, joista tärkeimpänä masennus, eivät yleistyneet. Oli syynä mikä tahansa, niin vuonna 2012 julkaistun YK:n Maailman onnellisuusraportin (Helliwell et al. 2012) mukaan Islanti oli onnellisuusindeksillä mitattuna maailman paras. Elintavat muuttuivat terveellisempään suuntaan. Maassa kohosi uusi yhteisöllisyyden ja solidaarisuuden henki - päinvastoin kuin Neuvostoliitossa, jonka sosiaaliohjelmat olivat pelkästään järjestelmän myötä kaatuneiden teollisuuskombinaattien varassa. Selvästikin vaikutuskanavat olivat moninaiset ja niiden väliset vuorovaikutussuhteet mutkikkaita. Joka tapauksessa vuonna 2012 Islannin bkt kasvoi 3 prosenttia ja työttömyysaste painui alle 5 prosentin. Samalla Islanti aloitti julkisen velan takaisinmaksut ennen aikataulua ja luottoluokittajat korjasivat näkemyksiään. Taas IMF jälkiviisaudessaan myönsi, että julkisen talouden tasapainottaminen rikkaiden verotusta kiristämällä ja jättäen keskeiset sosiaali- ja terveysohjelmat säästöjen ulkopuolelle oli onnistunutta talouspolitiikkaa. Islannin demokratia asetti ihmiset pankkien edelle ja säästi samalla ihmishenkiä. Kreikan tilanne on täysi vastakohta. Euroopan keskuspankin, komission ja IMF:n painostuksen seurauksena hallitus peruutti kansanäänestyksen, jossa kiristyspolitiikan kohtalo olisi ratkaistu. Demokratian kehdoksi tunnustetussa maassa kansa ei saanut päättää väärin. Terveydenhoitobudjettia leikattiin 40 prosentilla ja asumistuen leikkaukset ja ahdinko ajoivat ihmisiä kodittomiksi. Tartuntatautien, mielenterveysongelmien ja itsemurhien avulla kirjassa raportoidaan seikkaperäisesti murhenäytelmää, joka vetää vertoja antiikin kuuluisille esikuville. Kreikan viranomaiset ovat puolestaan yrittäneet peitellä ja kaunistella jopa omien tilastojensa selvästi paljastamaa kuvaa. Lisäksi he yrittivät vierittää syytä siirtolaisten ja muiden haavoittuvien väestöryhmien kontolle ja leimasivat väärinkäytössyytteillä aiemmin sosiaalitukea saaneita ryhmiä. Myös työllisyyden ja talouskehityksen osalta Kreikan tähänastinen kehitys on ollut lohduton, ellei jopa toivoton. Kirjoittajat eivät jää yksin väittäessään, että kiristyspolitiikka epäonnistuu, koska sitä ei tue looginen ajattelu eivätkä tilastotkaan. Tätä politiikkaa on kokeiltu massiivisesti. Jos kokeet olisi järjestetty kuten eettisten lautakuntien valvonnassa suoritetut lääkekokeet, ne olisi keskeytetty joko tappavien sivuvaikutusten tai taloushyötyjä lupaavien hoitotulosten epäonnistumisen perusteella. Kiristyspolitiikka perustuukin ideologiaan ja uskoon, että markkinat toimivat aina paremmin kuin valtion ohjaus ja säätely. Politiikka sopii heille, jotka saavat omaa etua julkisen talouden supistamisesta ja hyvinvointijärjestelmien yksityistämisestä, mutta se saa aikaan suurta tuhoa rankaisemalla yhteiskunnan haavoittuvimpia jäseniä eikä niitä, jotka talouskriisit aiheuttivat. Kirjoittajat tekevät tärkeän huomion: kiristyspolitiikan suurimmat haitat eivät aiheudu talouskasvun menetyksestä, vaan niistä tarpeettomista kärsimyksistä, mitä politiikasta välillisesti seuraa ja joita ei myöhemmin voida korvata. Kiristyspolitiikka on valinta, jota ei ole pakko tehdä. Kirjallisuus Helliwell, J. & Layard, R. & Sachs, J. (Eds.)(2012), World Happiness Report, New York: Earth Institute. Suoniemi, I. & Tanninen, H: & Tuomala, M. (2011), Julkisen vallan tehtävät ja niiden oikea toteutustaso. Julkisten menojen tyypittelyä ja vaikutusten arviointia. Valtioneuvoston kanslian raporttisarja 9/2011. T&Y talous ja yhteiskunta
14 artikkeli matti kohonen Tutkija tax justice network Kuvat Rita Miklán Avasiko finanssikriisi veroparatiisien SALAISUUDET? Finanssikriisin myötä veroparatiisien aiheuttamat verotulojen menetykset ja rakenteelliset riskit ovat tulleet esille ja nousseet poliittiseen keskusteluun. Veroparatiisien tarjoamat salatut finanssipalvelut, haitalliset verokäytännöt ja säätelyn puute vaikeuttavat edelleenkin hyvien ratkaisujen löytämistä finanssikriisiin ja hyvinvointiyhteiskunnan kestävyysvajeeseen. Veroparatiisiongelman ratkaisemiseksi tulisi kansainvälinen veroyhteistyö nostaa yhtä lailla tärkeään asemaan kuin kansainvälisen kaupan yhteistyö. Tästä kehityksestä on jo viitteitä, mutta varsinaista tiekarttaa kansainväliselle veroyhteistyölle ei vielä ole nähtävissä. Veroparatiisit eivät ole lainkaan uusi ilmiö, vaan ne ovat syntyneet kansainvälisen kaupan ja poliittisten yhteisöjen sivutuotteina ja nousseet merkittäviksi pääoman ja kaupan keskuksiksi. Lähes kaikki monikansalliset yhtiöt toimivat veroparatiisien kautta vähentääkseen verotaakkaansa, ja arviolta 19,5 prosenttia maailman yksityisvarallisuudesta sijaitsee veroparatiiseissa (Oxfam 2013). Karibialla sijaitsevat Cayman-saaret on Kansainvälisen järjestelypankin (BIS) talletustilastojen perusteella maailman seitsemänneksi suurin finanssikeskus. Veroparatiisit eivät ole ainoastaan verotuksen mustia aukkoja: ne edustavat myös halua toimia demokraattisen yhteiskunnan ulkopuolella. Olipa sitten kysymys avioeron jälkeisistä elatusmaksuista, pankkisäätelystä tai uhkapeleistä, veroparatiisien kautta voi paeta muuta yhteiskuntajärjestystä tai ainakin uhata päättäjiä paolla ellei sääntöjä sorvata sopiviksi. Osa veroparatiiseista on itsenäisiä valtioita, kun taas toiset ovat autonomisia alueita, joiden emomaat ovat vastuussa niiden hallinnosta. Kansainvälisten sopimusten mukaisia itsenäisiä veroalueita on noin 220, kun taas Ison-Britannian merentakaiset alueet tai esimerkiksi Hollannin Antillit ja Tanskan Färsaaret voivat solmia kahdenkeskeisiä sopimuksia verotietojen vaihtamisesta. Eräät alueet kuten Hollannin Antillit ovat päättäneet tehdä toisille maille haitallisia vero- ja yrityslakeja, toiset alueet kuten Färsaaret taas eivät ole ryhtyneet tai niiden emomaat eivät ole antaneet niille mahdollisuutta ryhtyä veroparatiiseiksi. Maailmassa on satoja alueita, joilla on oikeus määritellä omia yhtiö- ja verolakejaan. Muita autonomisia veroalueita on maailmassa satoja, sillä myös monilla osavaltioilla eri maissa on osittainen itsenäisyys määritellä tiettyjä yhtiö- ja verolakeja. Esimerkiksi Yhdysvaltojen osavaltioista Delaware, Nebraska, Nevada ja Wyoming tunnetaan veroparatiiseina. Malesiassa Labuanin saari on äskettäin kopioinut Liechtensteinin salaisuuslakeja. Verotuksen alalla vallitsee laaja kansainvälisen hallinnon ongelma. Brasiliassa ongelmaa kutsutaan jopa verosodaksi. Miten veroparatiisi määritellään? Veroparatiiseille ei ole yksiselitteistä määritelmää. Yksi tapa erotella veroparatiisit on tarkastella finanssisalaisuuden 1 eri muotoja, joilla salataan varallisuuden oikea omistaja. Ensimmäinen näistä on pankkisalaisuus, joka oli alun perin pankkiirien järjestöjen ylläpitämä käytäntö. Pankkiirit pyrkivät pitämään asiakassuhteensa salassa valtiolta samalla tavalla kuin lääkärit salaavat potilassuhteensa. Se sai lain voiman Sveitsissä vasta 1930-luvun talouslaman aikana, kun ulkomaiset viranomaiset pyrkivät saamaan tietoja Sveitsissä olevista tileistä. 12 T&Y talous ja yhteiskunta
15 MATTI KOHONEN väittää, että veroparatiisit ovat syynä kestävyysvajeeseen. T&Y talous ja yhteiskunta
16 Finanssisalaisuuden kolme yleisintä muotoa: pankkisalaisuus, trustit ja veroparatiisiyhtiöt. Tätäkin varhaisempi finanssisalaisuuden muoto kehittyi Isossa-Britanniassa vanhasta ennakkotapausoikeuden trustnimisestä oikeusmuodosta. Trustissa perustaja (asettaja) siirtää omaisuutensa viralliselle omistajalle (trusteelle) ja määrää tämän lisäksi varoille asiallisen omistajan (edunsaajan). Trusteista ei pidetä yritysrekisteriä, sillä ne samaistetaan yksityistileihin. Trustien käyttö finanssisalaisuuden muotona yleistyi 1960-luvulla lopussa, kun autonomisen aseman saavuttaneet Ison-Britannian entiset siirtomaat alkoivat markkinoimaan niitä ulkomaisille tallettajille. Kolmas finanssisalaisuuden muoto ovat veroparatiisiyhtiöt, jotka eivät vaadi minkäänlaista kirjanpitoa tai omistajien rekisteröintiä. Nämä ovat kehittyneet yrityslakien säätelyn vähentämisen tuloksena, ja ne ovat yleisiä varsinkin Karibian veroparatiiseissa. Veroparatiisien ensimmäinen virallinen määritelmä luotiin vuonna 1998 OECD:n (1998) raportissa, joka käsitteli haitallisia verokäytäntöjä. Siinä veroparatiisi määritellään neljän kriteerin avulla: i) alhainen tai olematon veroaste, ii) haluttomuus osallistua verotietojen vaihtoon, iii) liiketoiminnan läpinäkymättömyys ja iv) liiketoiminnalta puuttuu taloudellinen sisältö - sen ollessa peiteyhtiö sääntöjen tai verojen kiertoon. Kun kaikki nämä kriteerit toteutuvat, OECD käsittelee aluetta veroparatiisina. OECD asetti Haitallisten Verokäytäntöjen Foorumin laatimaan veroparatiiseista mustan listan, jolle kesäkuussa 2000 päätyi 35 aluetta. Nämä olivat lähinnä pieniä Karibian, Euroopan ja Tyynen valtameren valtioita, jotka vuorostaan kokivat tulleensa OECD:n isojen jäsenmaiden mustamaalaamiksi. Tämä lista poistui käytöstä, kun veroparatiisit sitoutuivat rahanpesua ja terrorismirahoitusta estävään Financial Action Task Forcesopimukseen (FATF) 2. Kansainvälinen valuuttarahasto (IMF) ja Kansainvälinen järjestelypankki (BIS) käyttävät veroparatiisin sijaan offshorefinanssikeskuksen käsitettä. Offshorekeskus tarjoaa ulkomaalaisille asiakkaille finanssipalveluita, joiden pääpiirteinä on niukka rahoitusmarkkinalainsäädäntö, alhainen tai olematon verotus, ja että alue ei ole finanssipalveluiden määränpää. Tämän määritelmän mukaan IMF tutkii tarkemmin 46 aluetta tai valtiota (IMF 2008). BIS:llä on tilastoissaan 22 offshore-keskusta, jotka raportoivat suoraan sille. IMF on myös pyrkinyt etsimään määrällistä tapaa luokitella offshore-finanssikeskuksia. Erään määritelmän mukaan alue on offshore-keskus, kun talletusten ja kansainvälisten sijoitusten suhde bruttokansantuotteeseen ylittää 50 prosenttia (IMF 2002), kun taas toisen artikkelin mukaan tärkeää olisi tarkastella finanssipalveluiden viennin osuutta maan kokonaisviennistä (Zoromé 2007). Veroparatiiseille on tyypillistä erityisen matala tuloverotus ja finanssisalaisuus. Tällaisia alueita maailmassa on joitakin kymmeniä. Eri valtioilla on myös omia veroparatiisien määritelmiään. Yhdysvalloilla on alhaiseen verotukseen ja finanssisalaisuuteen perustuva 50 alueen lista (US government Accountability Office 2008). Monilla Latinalaisen Amerikan mailla on omat veroparatiisilistansa, muun muassa Argentiinalla, Brasilialla, Ecuadorilla, Meksikolla ja Venezuelalla. Brasilia määrittelee listallaan 65 aluetta, joissa tuloverotus on nolla tai alle 20 prosenttia, ja lisäksi 8 aluetta, joiden sisäinen lainsäädäntö ei ole tarpeeksi läpinäkyvä yritysten omistussuhteiden ja yritysrakenteen suhteen (Receita Federal do Brasil 2010). Brasilian veroviranomaiset voivat halutessaan asettaa Brasilian veroastetta vastaavan lähdeveron veroparatiiseihin suuntautuvalle kaupalle. Myös kansalaisjärjestöt ovat pyrkineet määrittelemään veroparatiiseja eri tavoin. Tax Justice Network (TJN) käyttää verotuksen salaisuusalueen määritelmää, joka sen mielestä on tarkempi kuin veroparatiisin määritelmä. Salaisuusalueet luovat tarkoituksellisesti lakeja ja sääntöjä, jotka edesauttavat muualla asuvia henkilöitä ja yrityksiä kiertämään kotipaikkojensa sääntöjä (Murphy 2009). Alhainen verotus ei tässä ole määritelmän osa, sillä ilman finanssisalaisuutta eivät alueen ulkopuoliset toimijat voisi käyttää hyväkseen alhaista veroastetta. TJN:n (2011) listalla kaikilla mailla on salaisuuskäytäntöjä, ja näistä esimerkiksi 47 haitallisinta voidaan kutsua veroparatiiseiksi 3. Ongelma ei koske ainoastaan näitä alueita, sillä kansainvälisen automaattisen verotietojen vaihdon puuttuessa suomalaisten verovelvollisten edes Yhdysvalloissa olevasta tilistä ei ole tarkkaa tietoa. Seuraavissa kuviossa tarkastellaan veroparatiisien maantieteellistä (kuvio 1) ja geopoliittista jakautumaa (kuvio 2). Kysymys on isoista rahasummista Voidaksemme laskea veroparatiiseissa olevan pääoman määrän meidän tulisi ensin päättää, mitkä veroparatiisit ovat kaikkein haitallisimpia. Oxfam käytti Yhdysvaltojen liittovaltion tarkastusviraston (GAO) listaa 50 veroparatiisista, johon se lisäsi vielä kaksi muuta merkittävää veroparatiisia TJN:n finanssisalaisuusindeksistä, Delawaren ja Hollannin. Sitten Oxfam tarkasteli Kansainvälisen järjestelypankin tilastoista ulkomaisten pankkien talletuksia näillä 52 alueella (Bank of International Settlements 2013), sekä eri keskuspankkien tilastoja siitä, kuinka paljon veroparatiisien talletuksista kuuluu alueen ulkopuolella asuville. Kun ulkomaisia talletuksia veroparatiiseissa verrataan kaikkiin talletuksiin, saadaan suhdeluvuksi 14 T&Y talous ja yhteiskunta
17 Veroparatiiseissa on noin viidennes maailman nettosijoituvarallisuudesta. Kuvio 1. Veroparatiisien maantieteellinen sijainti. Kuvio 2. Veroparatiisien geopoliittinen jakautuma. 19,5 prosenttia, joka osuutena maailman nettosijoitusvarallisuudesta (Credit Suisse 2012) olisi noin 13,9 biljoonaa euroa 4. Näistä arviolta vain 16 prosenttia ilmoitetaan veroviranomaisille (Giles 2010). Laajuudeltaan yksityistalletuksia vielä suurempi ongelma ovat yritysten harjoittamat haitalliset verokäytännöt, jotka usein käyttävät hyväksi veroparatiiseja. EUROOPPA YHDYSVALLAT LATINALAINEN AMERIKKA & KARIBIA LÄHI-ITÄ AASIA AFRIKKA ISO-BRITANNIA MUU EUROOPPA YHDYSVALLAT LATINALAINEN AMERIKKA & KARIBIA KIINA MUU AASIA LÄHI-ITÄ AFRIKKA Keskiverto luxemburgilainen investoisi euroa joka vuosi ulkomaille, jos kaikki Luxemburgista lähtöisin olevat investoinnit olisivat luxemburgilaisten omia varoja. Brittien Neitsytsaaret ovat myös noin yhtiön kotipaikka, vaikka saarilla on vain asukasta (CCFD 2011). Tämä antaa suhdeluvun noin 34 yhtiötä per asukas, kun taas Ranskassa ja Saksassa sama suhdeluku on suunnilleen toisin päin eli yksi yritys 30 asukasta kohden. Pääomien ja voittojen kierrättäminen alhaisen verotuksen maihin on myös osa yritysten sisäistä kauppaa, jossa yrityksellä voi olla sisäinen rahoitusyhtiö esimerkiksi Luxemburgissa, Mauritiuksella tai Sveitsissä. Yritysten sisäinen kauppa on jopa 60 prosenttia maailmankaupasta (Neigbour 2002), ja tätä kauppaa säätelevät OECD:n siirtohinnoittelusäännöt. Niiden mukaan yritysten sisäinen kauppa tulisi hinnoitella samalla tavalla kuin jos tämä tapahtuisi kolmannen osapuolen kanssa. Yritysten tuleekin soveltaa tytäryhtiöiden väliseen kauppaan verrannaishintoja eli etsiä hintoja toisistaan riippumattomien osapuolten käymästä kaupasta. Usein näitä hintoja on kuitenkin vaikea löytää, ja siirtohinnoittelua on liian helppoa käyttää hyväksi verojen välttämisessä (ActionAid 2010). Tämä ei usein ole laitonta nykyisten lakien puitteissa, mutta siksi siirtohinnoittelulakeja pitäisikin muuttaa vastaamaan taloudellisia realiteetteja siitä, missä voitot oikeasti luotiin. Veroparatiisien vastaiset toimet finanssikriisin aikana Vuoden 2009 Lontoon G20-kokouksessa Ison-Britannian pääministeri Gordon Brown julisti, että veroparatiisien aika on ohi. Syntyi uusi OECD:n mallisopimus ja kansainvälinen verotietojen vaihtostandardi, jonka puitteissa Suomikin on solminut useita kahdenkeskeisiä verosopimuksia. Verotietojen vaihto perustuu edelleenkin tarpeelliseksi katsottuun tietoon, eli tietoa pyytävän osapuolen on osoitettava, miksi kyseisen henkilön tai yrityksen tieto kyseisessä pankissa tai asianajotoimistossa olisi heille tarpeellista. Korkean kynnyksen vuoksi tiedonvaihtopyyntöjä on toistaiseksi tehty vain muutamia, vaikka todellinen tarve verotietojen vaihtoon olisi sadoissa tuhansissa pyynnöissä joka vuosi. T&Y talous ja yhteiskunta
18 OECD:n ja YK:n tulisi luoda järjestelmä, jossa verotietoja vaihdetaan automaattisesti. Samaan aikaan alkoi pankkisalaisuuden legitimiteetti murtua, ja pankkien työntekijät ryhtyivät vuotamaan asiakastietoja oman turvallisuutensa uhalla. Saksan ja Yhdysvaltojen tiedustelupalvelut ostivat entiseltä HSBC-pankin työntekijältä asiakkaan tilitiedot. Hänen antamansa tiedot ovat auttaneet Espanjaa keräämään 260 miljoonan euron verorästit ja myös löytämään yli 650 veronkiertäjää, mukaan lukien Banco Santanderin toimitusjohtajan. Yhteensä listan avulla on kerätty eri maissa noin yhden miljardin euron verran verorästejä, eniten Yhdysvalloissa. Viimeisin vuoto oli Kansainvälisen Tutkivien Toimittajien Konsortiumin Offshore Leaks -projekti, jossa paljastettiin Brittien Neitsytsaarilla toimivan trusteja ja muita salaisia yhtiöitä myyvän toimiston kaikki asiakkaat. Pankkitietojen viralliselle vaihdolle on edelleen korkea kynnys, mutta vuotoja on alkanut ilmaantua Yhdysvallat ei jäänyt odottamaan OECD:n sääntöjen muutosta vaan päätti laatia yksipuolisen vaatimuksen automaattisesta verotietojen vaihdosta vuonna 2010 säädetyn Foreign Account Tax Compliance Act-lain (FATCA) puitteissa. Se velvoittaa Yhdysvaltojen kansalaisia raportoimaan kaikista ulkomailla olevista tileistä. Uutena määräyksenä se velvoittaa myös ulkomaisia finanssilaitoksia raportoimaan Yhdysvaltojen veroviranomaisille heidän yhdysvaltalaisista asiakkaistaan. Varsinkin Ison-Britannian pankkisektori piti vaatimusta liiankin tiukkana, vaikka periaate asiakkaan tuntemisesta on ollut jo rahanpesulaeissa vuosikymmenet. Laki asettaa käytännössä vihdoin veroparatiisipankit lailliseen vastuuseen asiakastietojen keräämisestä ja ylläpitämisestä. Yhdysvallat on saanut yli 5 miljardia dollaria maksamattomia verotuloja FATCAn ja muiden toimien avulla viimeisten vuosien aikana. Euroopassa taas on pyritty uusimaan EU:n säästödirektiiviä, jonka puitteissa tilitietoja koskeva automaattinen tiedonvaihto voisi toimia paremmin. Automaattisen tiedonvaihdon piirissä vaihdettiin vuonna 2010 EU-maissa 11,4 miljardia euron korkotulotietoja, joihin maat soveltavat omia verolakejansa. Veroparatiiseista kuten Itävallasta, Luxemburgista, Jerseystä ja Sveitsistä, jotka eivät ole suostuneet automaattiseen tiedonvaihtoon, kerättiin lisäksi 505 miljoonaa euroa lähdeveroina EU-kansalaisten näissä maissa nimettömästi ilmoittamista korkotuloista (Taxation and Customs Union DG 2010). EU:n säästödirektiivin keskeinen puute on alueellinen suppeus, sekä se, että yritykset ja trustit, joissa on paljon myös yksityisvarallisuutta, eivät kuulu direktiivin piiriin. Nyt EU-maista Espanja, Iso-Britannia, Irlanti, Italia, Saksa ja Tanska harkitsevat eurooppalaista FATCA-sääntöä, sillä EU:n säästödirektiivi ei ole riittävä työkalu veronkierron vastaisessa työssä. Automaattinen tiedon vaihto eteni kesäkuussa 2013 merkittävästi Pohjois-Irlannin G8-kokouksessa, jossa viimeinkin automaattisesta verotietojen vaihdosta muodostui kansainvälinen standardi. Kansainvälinen verotietojen automaattinen vaihto vaatii kuitenkin vielä paljon taustatyötä. OECD:n ja YK:n tulisikin yhdessä luoda automaattiseen verotietojen vaihtoon perustuva järjestelmä. Kuluvan vuoden alussa ilmestyi raportti nimeltä Action Plan on Base Erosion and Profit Shifting (BEPS), jossa OECD (2013) tunnusti laatimiensa sääntöjen puutteellisuuden. Kansalaisjärjestöjen ja ammattiyhdistysten kannantotot toivottivat BEPS-projektiin tervetulleeksi, mutta sitä ei katsottu riittävän laajaksi pureutumaan siirtohinnoittelusäädösten valuvikoihin ja epärealistisiin oletuksiin. Kansalaisjärjestöt ovat jo pidemmän aikaa vaatineet yritysten maakohtaista kirjanpitoa kaikista tärkeistä operaatioistaan kuten voitoista, työkustannuksista, pääomasta, myynnistä, rahoitusoperaatioista, sekä velvoitetta julkistaa yrityksen kaikki omistussuhteet. Maakohtainen kirjanpito on edennyt lähinnä kaivannaissektorin alalla. Tämä toteutui ensin Yhdysvalloissa ns. Dodd-Frank-lain puitteissa, jota tuli voimaan toukokuussa 2014, ja sittemmin EU:n säädösten mukaan. EU:n säädöksissä mainitaan myös pankkisektorin maakohtainen kirjanpito, ja EU:n komissio on ajanut maakohtaista kirjanpitoa kaikille sektoreille osana yritysten yhteiskunnallista raportointia koskevaa direktiiviä. Toinen merkittävä askel on siirtohinnoittelujärjestelmän korvaaminen yhtenäistetyllä verokannalla, jossa verotus perustuu eri tytäryhtiöiden kirjanpidollisen voiton sijaan koko konsernin verotettavaan tuloon - joka sitten jaetaan tietyn kaavan mukaan eri alueille, missä yrityksellä on toimintaa. Yksi tunnettu kaava, jolla verotettava tulo voidaan jakaa, on yhdysvaltalaisen osavaltion mukaan nimetty Massachusettsin kaava, jossa pääomalle, työkustannuksille ja myynnille annetaan yhtäläinen painoarvo. Yhdysvaltojen sisällä käytetäänkin yhtenäistettyä verojärjestelmää, mutta eri osavaltioilla on eriäviä kaavoja, mikä vaikeuttaa järjestelmän toimeenpanoa. EU:ssa keskustellaan yhtenäistetystä konserniverokannasta Common Consolidated Corporate Tax Base-aloitteen (CCCTB) puitteissa. Aloitetta tulisi käsitellä varsinkin erityisesti vaikeasti verotettavien sektoreiden kohdalla - kuten pankki- ja kaivannaissektoreiden. Kohti oikeudenmukaisempaa verotusta Finanssikriisi on osoittanut, että markkinatalous ei voi toimia ilman riittävää avoimuutta ja selkeitä sääntöjä. Aivan kuten poliisiviranomaiset ja passiviran- 16 T&Y talous ja yhteiskunta
19 omaiset vaihtavat tietoja keskenään tulisi myös veroviranomaisten tehdä tiivistä yhteistyötä keskenään. Yhtenäistetyt verotietojärjestelmät, yritysten y-tunnusten kansainvälinen yhteensopivuus ja muut käytännön toimet helpottaisivat verotietojen automaattista vaihtoa ja loisivat siitä merkittävän yhteistyön alueen. Myös kahdenkeskeisiä verosopimuksia tulisi pyrkiä laatimaan keskitetysti, aivan kuten kansainvälisen kaupan sopimuksia on pyritty tuomaan Maailmankauppajärjestön piiriin. Yritysten verotus tulisi taas perustua avoimeen maakohtaiseen ja yhtenäistettyyn konsernitason kirjanpitoon, jonka pohjalta eri alueelliset toimielimet kuten EU tai Afrikan Unioni voisivat päättää yhtenäisestä verotuksesta. Yritysten siirtohinnoittelun mahdollistama veronkierto tulisi ehkäistä konsernien yhtenäistetyllä verotuksella, jossa verotettavat tulot jaetaan eri alueille todellisen liiketoiminnan sijainnin mukaan. Verotus tulisi nostaa useammin esille myös hyvinvointipalveluiden kustannusten keskustelussa: jos veronkiertoa voitaisiin vähentää, ei Suomen väitettyä 8-10 miljardin euron kestävyysvajettakaan olisi olemassa ainakaan samassa mitassa. Kaikki valtiot pyrkivät keräämään riittävän määrän veroja julkisten palveluiden ylläpitämiseksi, joskin näiden palveluiden taso vaihtelee suuresti eri maissa. Kansainvälisessä keskustelussa Pohjoismaiden korkeampaan verotukseen ja julkisiin palveluihin perustuva malli on kuitenkin osoittautunut parhaaksi sekä kansalaisten perusoikeuksien toteuttamisen kannalta että myös kilpailukyvyltään muita järjestelmiä paremmaksi. Tämä johtuu siitä, että innovaatiot ja tuottavuus ovat korkeimmillaan koulutetun ja terveen työvoiman yhteiskunnassa. Keskustellessa verotuksesta unohdetaan ajoittain, mitä verotuksella saadaan aikaan, ja miten oikeudenmukaisempi verojärjestelmä voisi antaa uuden näkökulman yhteiskunnan muihin menopuolen asioihin. Viitteet esimerkiksi asiakastietojen luotettavan keräämisen ja säilyttämisen. 1 Käytän finanssisalaisuutta kattokäsitteenä eri 3 Tämä vastaa TJN:n indeksissä kaikkia alueita, juridisille tai käytännön muodoille, joilla salataan joiden salaisuuspistemäärä ylittää 70/100. Näitä varallisuuden omistajat. Tässä käsittelen niistä alueita on 47 vuoden 2011 listalla. Lista on lähes vain kolmea yleisintä muotoa. sama kuin Yhdysvaltojen liittovaltion tarkastusviraston 50 veroparatiisin luettelo. 2 Sopimus solmittiin vuonna 1989 rahanpesun vastaisena keinona, joka myöhemmin vuodesta 4 Ulkomaisten asiakkaiden veroparatiisitalletusten 2001 alkaen myös käsittää terrorisminrahoituksen vastaisia toimia. Jos FATF:n periaatteita 19,5 prosenttia maailman arvioidusta nettosijoitus- määrä arvioitiin 18,5 biljoonaksi dollariksi, joka on noudatettaisiin, olisivat monet veroparatiisien varallisuudesta, joka vuonna 2012 Credit Suissen salaisuuskäytännöt jo laittomia, sillä ne vaativat mukaan oli 94,7 triljoonaa dollaria. Kirjallisuus ActionAid (2010), Calling Time: Why SAB Miller Should Stop Dodging Taxes in Africa. Bank of International Settlements (2013), Locational banking statistics, Table 6A: External positions of reporting banks vis-à-vis all sectors. CCFD (2011), An Economy Adrift. Credit Suisse (2012), Global Wealth Databook Giles, W. (2010), U.K., Swiss to Discuss Tax on Offshore Bank Accounts, Bloomberg, IMF (2008), Offshore Financial Centers: A Report on the Assessment Program and Proposal for Integration with the Financial Sector Assessment Program. Matlack, C. (2013), Hero or Villain? The Strange Case of HSBC Whistleblower Hervé Falciani, Bloomberg Murphy, R. (2009), Defining the Secrecy World Rethinking the language of offshore, Tax Justice Network. Neighbour, J. (2002), Transfer Pricing: Keeping it at arm s length, OECD Observer 230. OECD (1998), Harmful Tax Competition: An Emerging Global Issue. Paris: OECD. OECD (2013), Action Plan on Base Erosion and Profit Shifting, Paris: OECD. Oxfam (2013), Tax on the private billions now stashed away in havens enough to end extreme world poverty twice over. Receita Federal do Brasil (2010), Instrucao Normativa RFB n , Tax Justice Network (2011), Financial Secrecy Index: 2011 Results. London: Tax Justice Network. Taxation and Customs Union DG (2010), Information exchanged and Withholding tax levied under the Savings Taxation Directive tax/benefits_savings_taxation_directive/savings_taxation_tables_april_2013_en.pdf US Government Accountability Office (2008), Large U.S. Corporations and Federal Contractors with Subsidiaries in Jurisdictions Listed as Tax Havens or Financial Privacy Jurisdictions, Report to Congressional Requesters. Zoromé, A. (2007), Concept of Offshore Financial Centers: In Search of an Operational Definition, IMF Working Paper 07/87. T&Y talous ja yhteiskunta
20 kolumni KAtRI kosonen VTL Kuvat maarit kytöharju Mitä kansainväliselle verosuunnittelulle pitäisi tehdä? Kansainvälinen verosuunnittelu on käymässä yhä aggressiivisemmaksi. Monikansalliset yritykset minimoivat verojaan käyttämällä hyväkseen siirtohinnoittelua, korkomenojen verovähennysoikeuksia sekä kansallisten ja kansainvälisen verojärjestelmien aukkoja. Aggressiivinen verosuunnittelu vääristää kilpailua, aiheuttaa taloudellisia tehokkuustappioita, nakertaa veropohjaa ja lisää muiden verovelvollisten verojen nostopaineita. Sen torjunta kuluttaa veroviranomaisten voimavaroja 1. OECD esitti tämän vuoden heinäkuussa aggressiivisen verosuunnittelun hillitsemiseen tähtäävän toimintasuunnitelman. Lähtökohtana on, että tilanteessa, jossa yritysten toimintastrategiat ovat globaalisia, veropolitiikkaa ei voi enää tehdä muista maista riippumatta. Erilliset kansalliset toimet ovat tehottomia ja kalliita, ja siksi tarvitaan kansainvälistä yhteistyötä. Toimintasuunnitelmien keskeiset muutosehdotukset kohdistuvat niihin kansallisten verolakien ja kahdenvälisten verosopimusten säädöksiin, jotka mahdollistavat kansainvälisille yrityksille kaksinkertaisen verottomuuden. Nämä säädökset koskevat erityisesti korkojen verovähennyskelpoisuutta sekä ulkomailta saatujen ja ulkomaille maksettujen tulojen verovapautta. Siirtohinnoittelun väärinkäyttöä voitonsiirtelyn välineenä tulee OECD:n mukaan hillitä siirtohinnoittelua koskevia kansainvälisiä sääntöjä kehittämällä. Tämä koskee erityisesti aineettomia hyödykkeitä kuten patentteja, tuotemerkkejä ja tekijänoikeuksia sekä niiden kehittelyyn liittyvien riskien hinnoittelua, joka on ollut monikansallisille yrityksille yhä keskeisempi voitonsiirtelyn väline. Läpinäkyvyyden ja tiedonvaihdon lisääminen on myös tärkeä osa toimintasuunnitelmia. OECD:n mukaan yritykset tulisi velvoittaa luovuttamaan tietoja veroviranomaisille aggressiivista verosuunnittelua palvelevista järjestelyistä ja rakenteista. Myös Euroopan Unioni on tehostanut toimia verosuunnittelun ja veronkierron hillitsemiseksi ja esittänyt tähän tähtäävän toimintasuunnitelman vuoden 2012 lopulla. Verotuksen oikeudenmukaisuutta puolustavat kansalaisjärjestöt ovat ilmaisseet tukensa OECD:n aggressiivista verosuunnittelua koskevalle analyysille ja toimenpidesuosituksille, vaikka ne ovat aiemmin arvostelleet OECD:tä rikkaiden teollisuusmaiden suosimisesta. Ne korostavat erityisesti, että monikansalliset yritykset tulisi velvoittaa tekemään tilinpäätöksenä koko konsernin tasolla ja velvoittaa ne raportoimaan yksityiskohtaisesti kunkin maan osalta käytetty työvoima, fyysinen varallisuus, myynti, voitot ja maksetut verot. Tällöin olisi mahdollista jakaa verot oikeudenmukaisesti kaikkien niiden maiden kesken, joista tuloa on kertynyt. Myös varakkaat yksityishenkilöt käyttävät veroparatiiseja tulojensa sijoituspaikkana. Tällöin on kysymys usein, vaan ei suinkaan aina, lainvastaisesta veronkierrosta eli tulojen raportoimatta jättämisestä ja piilottamisesta verottajan ulottumattomiin. Veroparatiisien tarjoamat salaisuuspalvelut helpottavat olennaisesti tällaista toimintaa. Ne mahdollistavat esimerkiksi nimettömät pankkitilit tai yritysjärjestelyt, joissa todellinen omistajuus salataan. Näin ne suojelevat myös rahanpesua ja muuta rikollista toimintaa. Tämän toiminnan laajuutta kuvaavat Tax Justice Networkin arvioit, joiden mukaan veroparatiiseissa oleva yksityishenkilöiden finanssivarallisuus olisi vuonna 2010 ollut $ $ miljardia. Tiedonvaihdon lisääminen veroparatiisimaiden ja verovelvollisten asuinmaiden kesken on olennainen keino veronkierron estämiseksi. Automaattisen tiedonvaihdon edistäminen, eriteltyyn pyyntöön perustuvan tiedonvaihdon sijasta, on viimeaikoina nostettu esille tehokkaimpana keinona veroparatiisitoiminnan hillitsemiseksi paitsi kansalaisjärjestöjen, myös kansainvälisen politiikan piirissä, esimerkiksi G20-maiden kokousten viimeaikaisissa päätöslauselmissa. Automaattinen tiedonvaihto ei kuitenkaan 18 T&Y talous ja yhteiskunta
9.5.2014 Ilpo Suoniemi
Talouskuripolitiikan vai kutus köyhien asemaan EU:ssa 9.5.2014 Ilpo Suoniemi Taantuma ja talouskuripolitiikka OECD-maissa keskim. julkisen velan suhde BKT:en nousi 70:stä 100 %:in Pahimmillaan työttömyysaste